section_heading: San Antonio Spurs
paragraph_text: Ginóbili je u sezoni 2005./06. pretrpio ozljedu stopala i gležnja. Iako je odigrao 65 utakmica regularnog dijela, na kraju sezone osjetio se pad njegovih statističkih brojki u odnosu na prošlu sezonu. Tijekmo doigravanja vartio se u formu, ali to nije bilo dovoljno za sprječavanje ispadanja Spursa u polufinalu Zapadne konferencije od Dallas Mavericks a. Tijekom sezone 2006./07., Spursima je sve više ponestajalo snage što se sezona odmicala prema kraju. Zbog toga je Ginóbili dobio novu ulogu u momčadi i u igru ulazio ponovo kao šesti igrač. Time je pomogao Spursima da postignu najbolji omjer u drugoj polovici sezone. U doigravanju iste sezone pomogao je Spursima preko Denver Nuggetsa, Phoenix Sunsa, Utah Jazza i Cleveland Cavaliersa osvojiti svoj treći,<ref> odnosno četvrti NBA naslov u povijesti franšize.<ref>